Melodie Omnibus 3 (Afrikaans, Paperback)
Wanneer die jong professor Kira Trollip se buurvrou, Monique Bauman, vermoor word, keer haar hele lewe onderstebo in Tot die dood ons skei. Want Kira was nog altyd verlief op Reinhard, Monique se man. En op Stellenbosch was dit geen geheim nie. Skielik is almal wantrouig en selfs Kira begin wonder of Reinhard onskuldig is.
Ebbie Basson se hart is gebreek toe haar jare lange verhouding verbrokkel in Altyd die verkeerde man. Toe sy gestuur word om die bemarking van 'n nuwe gholflandgoed aan die Weskus te behartig voel sy teen haar sin aangetrokke tot die ontwikkelaar. Liam Murray het egter nie 'n wonderlike reputasie nie.
Die liedjieskrywer Emma Steyn moet na 'n teleurstelling weer haar voete vind in Melktert en kaviaar. Sy aanvaar haar vriende se uitnodiging na Xander Vermeulen se wildplaas. Xander is die eienaar van 'n musiekmaatskappy en hy besef gou hoe talentvol Emma is. Maar hy is 'n moeilike man en sy is nooit seker wat hy regtig van haar dink nie.